স্টাফ রিপোর্টার ॥ হবিগঞ্জে বিভিন্ন হোটেল, বেকারি ও সিএনজি চালিত অটোরিকশার মালিককে ২০ হাজার ৮শ’ টাকা জরিমানা করেছে ভ্রাম্যমাণ আদালত। গতকাল বৃহস্পতিবার বেলা ১১টা থেকে দুপুর ২টা পর্যন্ত হবিগঞ্জ শহর ও হবিগঞ্জ সদর উপজেলার ধুলিয়াখাল এলাকায় পৃথকভাবে চারজন নির্বাহী ম্যাজিস্ট্রেটের নেতৃত্বে এ অভিযান পরিচালিত হয়। স্থানীয় সূত্রে জানা যায়, বেলা ১১টায় নির্বাহী ম্যাজিস্ট্রেট উম্মে কুলসুমের নেতৃত্বে ভ্রাম্যমাণ আদালত শহরতলীর সুলতান মাহমুদপুর এলাকার একটি বেকারিতে অভিযান চালায়। এসময় পঁচাবাসী খাবার বিক্রি ও নোংরা পরিবেশে ভেজাল খাবার তৈরির অভিযোগে ওই বেকারির মালিককে ৮ হাজার টাকা জরিমানা করা হয়। পরে একই আদালত হবিগঞ্জ সদর উপজেলার ধুলিয়াখাল এলাকার একটি বেকারিকে একই অভিযোগে ১০ হাজার টাকা জরিমানা করেন। বেলা ১২টায় নির্বাহী ম্যাজিস্ট্রেট রুবাইয়া আফরোজ ও একরামুল ...